open-index/open-wikipedia-markdown huggingface dataset:
Eliá (saari)

**Eliá** () on pieni Kreikan saari, joka sijaitsee Singitikóslahdessa Sithonían niemen itärannikolla sen ja Diáporoksen saaren välissä. Saaren pinta-ala on noin 0,009 neliökilometriä ja se on asumaton (vuonna 2011). Hallinnollisesti Eliá kuuluu Sithonían kuntaan, Chalkidikín alueyksikköön ja Keski-Makedonian alueeseen. Se on osa Ágios Nikólaoksen kyläyhdyskuntaa. Eliásta koilliseen sijaitsee Peristérin saari.

## Lähteet
Koronída (saari)

**Koronída** (, ) eli **Koiládia** (Κοιλάδια) eli **Koiládi** (Κοιλάδι) on pieni Kreikan saari, joka kuuluu Argo-Saronisiin saariin ja sijaitsee Argoliinlahdessa Koiládan kylän ja Fránchthin luolan edustalla. Saaren pinta-ala on noin 0,235 neliökilometriä ja se on asumaton (vuonna 2011). Hallinnollisesti Koronída kuuluu Ermionídan kuntaan, Argoliin alueyksikköön ja Peloponnesoksen alueeseen. Saari on yksityisomistuksessa, ja sinne on kirjattu pysyvää asutusta viimeksi vuoden 2001 väestönlaskennassa. Saaren uskotaan antaneen nimensä muuntuneessa muodossa läheiselle Kranídin kaupungille.

## Lähteet
Koronída

**Koronída** (, ) voi viitata seuraaviin paikkoihin Kreikassa:

* Koronída, kylä Náxoksen saarella Etelä-Egean saarten alueella
* Koronída, saari Argo-Saronisten saarten saariryhmässä Argoliin rannikolla
Peristéri

**Peristéri** (; ) voi viitata seuraaviin paikkoihin Kreikassa:

* Peristéri, kaupunki ja kunta Länsi-Ateenan alueyksikössä Attikan alueella
** Peristérin metroasema, Ateenan metron asema Peristérin kaupungissa
* Peristéri, saari Kreetan pohjoisrannikolla
* Peristéri, saari Singitikóslahdessa Keski-Makedonian alueella
* Lákmos eli Peristéri, vuori Píndos-vuoristossa Epeiroksen ja Thessalian alueiden rajalla
Brigitte Giraud

**Brigitte Giraud** (s. 1960 Sidi Bel Abbès, Algeria) on ranskalainen kirjailija. Hän sai vuonna 2022 Goncourt-palkinnon romaanillaan *Vivre vite*, joka kertoo hänen miehensä kuolemasta moottoripyöräonnettomuudessa vuonna 1999. Giraud on aiemmin voittanut Goncourtin novellipalkinnon vuonna 2007 teoksellaan *L'amour est très surestimé* ja ollut finalistina Prix Médicis -palkinnon saajaksi 2019 kirjallaan *Jour de courage*.
## Lähteet

## Aiheesta muualla
Kevyt kranaatinheitin

**Kevyt kranaatinheitin** on kranaatinheitin, jonka putken väljyys on vähintään 80 mm mutta ei 120 mm. Ne kranaatinheittimet, joiden väljyys on vähemmän kuin 80 mm, ovat pienoiskranaatinheittimiä. Vähintään 120 mm:n kranaatinheittimet ovat raskaita kranaatinheittimiä.

Kevyitä kranaatinheittimiä on ollut yleensä 81 mm:n ja lähes 82 mm:n väljyyksisiä. Neuvostoliittolaisen 82 mm:n kranaatinheittimen väljyys oli 81,6 mm, minkä vuoksi se saattoi käyttää saksalaisia 81 mm:n kranaatteja. Sen sijaan neuvostoliittolaiset 81,6 mm:n kranaatit eivät sopineet saksalaiseen 81 mm:n kranaatinheittimeen. Suomessa yleisessä käytössä kevyistä kranaatinheittimistä on 81 KRH 71 Y vuodelta 1971.

Suomessa on ollut monenlaisia kevyitä kranaatinheittimiä:
*81 Krh/33 
*81 Krh/35 
*81 Krh/36 T
*81 Krh/38 	
*81 Krh 56 Y
*81 Krh 58 P
*81 Krh 64 Y
*81 KRH 71 Y
*81 KRH 96

Suomessa kranaatinheittimistöä käytetään joko kevyin kranaatinheittimin joukkueittain jalkaväkikomppanioissa. Jalkaväkikomppanioiden kranaatinheitinjoukkueet on varustettu kevein 81 mm:n kranaatinheittimin. Niiden kantama on neljästä kuuteen kilometriin. Kuuden kilometrin kantama saavutetaan itävaltalaisella kranaatilla.

Jatkosodan aikana Suomessa valmistettiin 3&nbsp;811&nbsp;345 kevyen kranaatinheittimen 81 mm:n kranaattia. Valmistajina olivat ainakin Tampella Oy Riihimäellä, Ammus Oy Raumalla, Matti Saurio Oy, Oulun konepaja, Porin konepaja ja Jylhävaaran konepaja.

## Lähteet
Växjöbladet Kronobergaren

**Växjöbladet Kronobergaren** on ruotsalainen vuonna 1810 perustettu paikallislehti, jonka kotikunta on Växjö. Se ilmestyy kerran viikossa, on poliittiselta linjaltaan keskustalainen ja kuuluu Gota Mediaan.
## Lähteet

## Aiheesta muualla
* Lehden verkkosivut
SheZow

**SheZow** on kanadalainen TV-animaatiosarja. Sarjan on tuottanut DHX Media studioillaan Torontossa ja Vancouverissa. Suomessa sitä on esittänyt C More Juniori 27. toukokuuta 2014 lähtien.

## Äänirooleissa
### Suomeksi
Suomalainen tuotanto Dubberman.
Numb Chucks

**Numb Chucks** on kanadalainen TV-animaatiosarja. Sarjan on tuottanut 9 Story Media Group studioillaan Torontossa ja Vancouverissa.

## Hahmot
* **Dilweed Chuck**
* **Fungus Chuck**
* **Quills**
* **Buford G. Butternut**
Unissasaarnaaja

**Unissasaarnaaja** on Tapio Koivukarin kirjoittama romaani. Se julkaistiin vuonna 2015 Johnny Knigan kustantamana. Teos sai Runeberg-palkinnon vuonna 2016.

Romaani sijoittuu vuoteen 1949 ja kertoo Heinosen perheestä. Perheen teini-ikäinen Tuulikki-tytär alkaa saarnata maailmanlopusta, ja häntä tullaan kuuntelemaan pitkienkin matkojen takaa.

## Lähteet

## Aiheesta muualla
*Aamun kirja: Tapio Koivukari: Unissasaarnaaja Yle Areena, 10.9.2015.
Kasvottomat vakoojat

**Kasvottomat vakoojat** (*Little Nikita*) on vuonna 1988 ensi-iltansa saanut yhdysvaltalainen jännityselokuva jonka on ohjannut Richard Benjamin. Sen pääosissa näyttelevät muun muassa Sidney Poitier, River Phoenix, Richard Jenkins, Caroline Kava ja Richard Bradford.

## Juoni
Elokuva kertoo näennäisesti tavallisesta yhdysvaltalaisesta perheestä, jonka yrittäjävanhemmat Richard ja Elizabeth Grant (Richard Jenkins ja Caroline Kava) pitävät lastentarhaa, ja jonka poika Jeff (River Phoenix) on menestynyt urheilija collegessa. Hän haluaa päästä ilmavoimien akatemiaan, ja koska FBI:n tutkii kaikkien sinne pyrkivien taustat, ja Jeff joutuu Roy Parmenterin (Sidney Poitier) haastatteluun, koska tämä on huomannut että hänen vanhempiensa syntymätodistusten mukaan he ovat kuolleet 1800-luvulla, mutta huomaan ettei tämä tiedä mitään vanhempiensa taustasta.

Saman aikaisesti KGB:n luopio agentti Scuba (Richard Lynch) etsii KGB:n salaisia agentteja ja joita on tappanut kiristääkseen rahaa entiseltä toimeksiantajaltaan. KGB on lähettänyt toisen agentin, Konstantin Karpovin (Richard Bradford) jäljittämään Scuban ja pysäyttämään hänet. Hän kääntyy Jeffin vanhempien puoleen koska arvelee että myös nämä saattavat olla Scuban kohteena.

## Näyttelijät

Lähde: 

## Lähteet

## Aiheesta muualla
* 
* 
* 
*
Hyökkäys Jäämerellä

**Hyökkäys Jäämerellä** (*The Bedford Incident*) on vuonna 1965 ensi-iltansa saanut jännityselokuva kertoo yhdysvaltalaisesta hävittäjästä *USS Bedfordista* joka jäljittää neuvostoliittolaista sukellusvenettä. Elokuvan on ohjannut James B. Harris, ja sitä tähdittävät muun muassa Richard Widmark, Sidney Poitier, James MacArthur, Martin Balsam, Wally Cox ja Eric Portman.

## Juoni
Elokuvan tapahtumat sijoittuvat kylmän sodan aikaan Yhdysvaltain hävittäjä *USS Bedfordille* joka partioi lähellä napapiiriä Grönlannin ja Islannin välisellä merialueella. Toimittaja Ben Muncefordille (Sidney Poitier) on on myönnetty lupa päästä tutustumaan alukseen, ja hän saapuu sille yhdessä aluksen uuden lääkärin luutnantti Chester Potterin (Martin Balsam) kanssa helikopterilla, josta heidät lasketaan vinssillä alukselle. Kapteeni Eric Finlander (Richard Widmark) ei ole heidän saapumisestaan mielissään, hän ei olisi halunnut sinne ulkopuolista toimittajaa eikä uutta lääkäriä. Juuri ennen heidän saapumistaan laiva on saanut kosketuksen Neuvostoliiton sukellusveneeseen, ja sitä on ryhdytty jäljittämään. Toimittaja lukitaan hyttiin, jottei hän olisi tiellä.

## Näyttelijät

Lähde: 

## Lähteet

## Aiheesta muualla
* 
* 
*
Ilveskero

**Ilveskero** on muun muassa seuraavien suomalaisten henkilöiden sukunimi:

* Kosti Ilveskero (ent. *Jansson*, 1921–1978), yritysjohtaja, kauppaneuvos
* Mika Ilveskero (s. 1966), juristi, asianajaja, oikeusneuvos

;Kuvitteellisia henkilöitä
*  Hilja Ilveskero, henkivartija Leena Lehtolaisen kirjasarjassa
Ella Lymi

**Ella Lymi** (ent. **Ella Aho**, s. 1997 Helsinki) on suomalainen näyttelijä ja muusikko. Hänen vanhempansa ovat näyttelijät Tiina Lymi ja Eero Aho. Myös Lymin sisar Iida on näytellyt elo­kuvissa.

Lymi pääsi vuonna 2018 kolmannella yrittämällä sisään Taideyliopiston Teatteri­korkea­kouluun. Syksyllä 2022 Lymi näytteli Turun kaupunginteatterin *Kunnia*-näytelmässä. Töiden ohella hän opiskeli Teatterikorkeakoulussa ja valmistui sieltä keväällä 2023.

Lymi tekee omalla nimellään myös musiikkia. Hänen tekemäänsä musiikkia on kuultu muun muassa elokuvissa *[[Äkkilähtö (elokuva)|Äkkilähtö]]* ja *[[Vuosisadan häät|Vuosisadan häät]]*. Syyskuussa 2022 häneltä ilmestyi musiikkivideo "2,60€".

## Filmografia

## Lähteet

## Aiheesta muualla
*
Sidekick (TV-animaatiosarja)

**Sidekick** on kanadalainen TV-animaatiosarja. Sarjan on tuottanut Nelvana studioillaan Torontossa ja Vancouverissa.

## Hahmot

* **Eric Needles**
* **Trevor Troublemeyer**
* **Vana Glama**
* **Kitty Ko**
Paavo Korpivaara

**Paavo Sakari Korpivaara** (7. lokakuuta 1922 Helsinki – 7. tammikuuta 2004 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.

Korpivaaran vanhemmat olivat kauppaneuvos Juhani Korpivaara ja Aune Helena Niemistö ja puoliso vuodesta 1951 Hilkka Hellevi Wright. Teollisuusneuvos Jouko Korpivaara oli hänen veljensä. Paavo Korpivaara tuli ylioppilaaksi 1945 ja kävi Suomen Liikemiesten Kauppaopiston 1946. Hän oli Korpivaara Oy:n myyntipäällikkö 1950–1953, apulaisjohtaja 1953–1954, toimitusjohtaja 1954–1974, hallituksen jäsen 1953–1984 ja hallituksen varapuheenjohtaja 1974–1984. Korpivaara oli myös Oy Eko-Auto Ab:n myyntipäällikkö 1950–1953, apulaisjohtaja 1953–1954 ja toimitusjohtaja 1954–1964 ja Autoliike Teho, Korpivaara & Kumpp:n myyntipäällikkö 1950–1953, apulaisjohtaja 1953–1954, toimitusjohtaja 1954–1974 ja hallituksen puheenjohtaja 1974–1977. Hän omisti Loukion hovin Juvalla vuodesta 1968. Korpivaaralla oli useita liike-elämän ja muita luottamustehtäviä. Hän oli sotilasarvoltaan reservin yliluutnantti. Kauppaneuvoksen arvonimen Korpivaara sai 1972.  

## Lähteet
Pekka Köykkä

**Pekka Köykkä** (s. 1990) on suomalainen kansainvälisen mestaritason shakinpelaaja. Köykkä voitti shakin Suomen-mestaruuden vuonna 2022. Lisäksi hänellä on toinen sija vuoden 2019 shakin SM-turnauksesta. Köykkä saavutti FIDE-mestarin arvonimen vuonna 2013 ja kansainvälisen mestarin arvonimen vuonna 2022.

Köykkä oli osa Suomen joukkuetta shakkiolympialaisissa vuonna 2022.

## Aiheesta muualla

* 
* 

## Lähteet
Anno 1696

**Anno 1696** on suomalaisen melodisen death metalin yhtyeen Insomniumin yhdeksäs studioalbumi, joka ilmestyi 24. helmikuuta 2023. Albumin miksasi Jaime Gomez Arellano ja masteroi Tony Lindgren. Albumin erikoisversiossa tulee mukana kolmen kappaleen *Songs of the Dusk* -EP.

Albumilta julkaistiin ennakkoon single "Lilian", jolle julkaistiin myös musiikkivideo. *Songs of the Dusk* jatkaa *Anno 1696* -albumia kolmella kappaleella, jotka jätettiin ulkopuolelle koska albumista olisi tullut muutoin liian pitkä. Kappaleelle ”Song Of The Dusk” on julkaistu myös musiikkivideo, jonka on tehnyt Riivata Visuals.

## Albumi
*Anno 1696* on teema-albumi, joka perustuu Niilo Seväsen kirjoittamaan novelliin, jonka tapahtumat sijoittuvat vuosina 1696-1697 Suomessa koettuihin nälkävuosiin.
Niilo Sevänen kertoo, että albumi pohjautuu historiaan, mutta ottaa myös vapauksia. Romaani *Sudenmorsian* oli Seväselle suuri inspiraation lähde. Yksi inspiraation lähde oli Torsåkerin noituutta koskevat tuomiot, joiden johdosta 70 naista teloitettiin Ruotsissa.

Albumi ja EP *Songs of the Dusk* muodostavat yhdessä eräänlaisen "director's cut" -version. Kokonaisuudessa on erilaisia näkökulmia ja eri kappaleet kertovat eri henkilöhahmon mukaisesti. Levyllä on kuultavissa piirteitä, joita on myös 1970-luvun progressiivisen rockin konseptialbumeilla. Monet 1970-luvun yhtyeet ottivat insipiraatiota juuri 1600-luvulta. Tekijöiden mukaan paljon suomalaisesta synkkyydestä on peräisin 1600-luvulta.

## Kappaleet

Lähde: 

Lähde: 

## Kokoonpano
* Niilo Sevänen – basso, laulu
* Ville Friman – kitara
* Jani Liimatainen – kitara ja puhdas laulu
* Markus Vanhala – kitara ja puhdas laulu
* Markus Hirvonen – rummut 

## Arvostelut
* Imperiumi: 9/10
* Inferno: 
* Soundi: 

## Kaupallinen menestys
Albumi nousi Suomen virallisella listalla ensimmäiselle sijalle.
Albumi nousi Saksan virallisella listalla 5. sijalle.

## Lähteet

## Aiheesta muualla
* 
* 
*
Jurva (etunimi)

**Jurva** on vanha suomalainen miehen etunimi. Sen tiedetään olleen käytössä jo vuonna 1405.

Keskiajalla Jurva on esiintynyt Suomessa paitsi etunimenä myös useiden talojen ja kylien nimenä. Kielitieteilijä Viljo Nissilä on pitänyt näiden nimien lähtömuotona roomalaiskatolisuuteen liittyvää miehennimeä Georgius. Hän on tulkinnut, että Jurva olisi kehittynyt Georgiuksen vanhoista saksalaisista muunnelmista *Jurge*, *Jurgen* ja *Jurgis*. Tämä teoria ei ole kuitenkaan saanut varauksetonta kannatusta muilta nimistöntutkijoilta. Esimerkiksi Timo Alanen on puoltanut toisenlaista näkemystä, jonka mukaan Jurva olisi muinaisruotsalaista perua.

Jurva on nykyään yleisempi sukunimenä kuin etunimenä. Digi- ja väestötietoviraston etunimitilastoon on vuoteen 2022 mennessä kirjattu noin 10–20 Jurva-nimistä miestä.

## Nimipäivä
Suomalaista nimipäiväkalenteria uudistettiin perusteellisesti 1920-luvulla, ja silloin almanakasta poistettiin paljon vierasperäisiä, ”epäsuomalaisiksi” katsottuja nimiä. Tilalle otettiin muun muassa nimi Jurva, joka miellettiin ”aitosuomalaiseksi”. Vuosina 1929–1949 Jurvalla oli almanakassa nimipäivä 24.&nbsp;syyskuuta. Kun nimi ei saavuttanut suosiota, se poistettiin kalenterista.

## Lähteet
Cerná Svatý Petr

**Černá Svatý Petr** () on laskettelurinne Špindlerův Mlýnin talviurheilukeskuksessa Špindlerův Mlýnissä Tšekissä.

Cerná Svatý Petrillä järjestetään alppihiihdon maailmancupin naisten tekniikkalajikilpailuja.

## Lähteet
*Skiareál Špindlerův Mlýn spindleruv-mlyn.com 
*Operation of ski lifts and ski slopes in Špindlerův Mlýn spindleruv-mlyn.com 
*Skimap spindleruv-mlyn.com 
*Results – Špindlerův Mlýn fis-ski.com
Anders Jahan Retzius

**Anders Jahan Retzius** (3. lokakuuta 1742 – 6. lokakuuta 1821) oli ruotsalainen eläin- ja kasvitieteilijä sekä professori.

Retzius syntyi Kristianstadissa ja hänen isänsä oli Nils Retzius ja äiti Lovisa Catharina Schreiber. Retziuksen isä oli vanhaa pappissukua ja toimi maakuntalääkärinä Skånessa, mutta hänellä oli vastaanotto myös Kristianstadissa, jossa Anders Jahan Retzius syntyi ja kävi koulua. Anders Jahan Retzius oli tarkka Jahan-nimensä kanssa ja muutti sen toisinaan muotoon Johannes.

Retzius kävi Kristianstadin triviaalikoulua ja tuohon aikaan latina oli hallitseva oppiaine kouluissa. Retzius oli kuullut latinaa paljon myös kotioloissa ja hän etsi sekä luki itse paljon luontoa käsitteleviä tekstejä. Vergiliuksen Bucolican ja Georgican tekstit olivat hänen suosikkejaan. Retziuksen oli kuitenkin hankalaa syventyä häntä oikeasti kiinnostaneisiin aiheisiin, sillä kukaan opettaja ei ollut innokas ohjaamaan häntä eteenpäin kiinnostustensa kanssa, eikä hänen kotiseutunsa kirjastoissa ollut sopivanlaista valikoimaa. Niinpä Retziuksen täytyi opiskella häntä kiinnostaneita aiheita suurelta osin itsenäisesti.

Retziuksen isä kuoli Retziuksen ollessa vain 15-vuotias. Isänsä kuoleman jälkeen Retzius hakeutui oppipojaksi Lundissa sijainneeseen apteekkiin, jota piti hänen sukulaisensa David Fredrik Kehler. Vuotta myöhemmin joulukuussa 1758 Retzius kirjautui sisään Lundin yliopistoon. Oltuaan lyhyen aikaa laboranttina apteekissa Karlshamnissa Retzius muutti vuonna 1760 Tukholmaan, jossa hän suoritti apteekkaritutkinnon. Sitten Retzius palasi Lundiin, jossa hänestä tuli kemian professori Christian Wollinin opiskelija. Lundin yliopistossa Retzius valmistui maisteriksi vuonna 1764 tutkielmallaan *De natura et indolas chemise purae*. Vuonna 1768 Retzius hakeutui jälleen Tukholmaan opiskelemaan lisää.

Vuonna 1772 Retzius palasi jälleen Lundiin, jossa hänet nimitettiin kasvitieteen havainnollistajaksi sekä luonnonhistorian yliopistonlehtoriksi. Retziuksen vastuulla olivat yliopiston puutarha ja luonnontieteelliset kokoelmat sekä suuri opetusmäärä. Retzius tekikin pitkän uran yliopistossa ja yleni professoriksi eri oppiaineisiin. Hänet nimitettiin vuonna 1786 ekonomian professoriksi, vuonna 1795 luonnonhistorian ja maataloustieteiden professoriksi sekä vuonna 1798 vielä kemian professoriksi.

Vuonna 1792 Retzius meni naimisiin Ulrica Beata Prytzin kanssa Önnestadissa.

Retzius työskenteli yliopistolla vuoteen 1812 eli 70-vuotiaaksi saakka, mutta puutarha oli hänen vastuullaan vuoteen 1818 saakka. Viimeisenä elinvuotenaan Retzius palasi Tukholmaan poikansa Anders Adolph Retziuksen luo.

## Lähteet
* Riksarkivet: Anders Jahan Retzius 

## Aiheesta muualla
Hesykhios Jerusalemilainen

**Hesykhios Jerusalemilainen** (k. n. 450) oli kirkkoisänä pidetty pappismunkki, joka vaikutti Jerusalemissa 400-luvun ensimmäisellä puoliskolla.

Hesykhios kirjoitti mahdollisesti koko Raamatun kattavan selitysteoksen, sillä hänen on kerrottu selittäneen kaikki pyhät kirjoitukset. Valtaosa hänen tuotoksistaan on sittemmin kadonnut, mutta häneltä on säilynyt muun muassa Psalmien kirjan kommentaari ja saarnoja. Hän oli taitava kirjoittaja, joka käytti toisinaan myös runollista sävyä.

Hesykhios Jerusalemilaisen teologia sijoittui aleksandrialaisen ja antiokialaisen koulukunnan välimaastoon, joskin lähemmäs aleksandrialaista. Hän oli areiolaisuuden ja nestoriolaisuuden vastustaja. Hänellä oli huomattava rooli aikansa keskustelussa Kristuksen luonnon määrittelystä.

500-luvulla Jerusalemiin oli perustettu Hesykhioksen muistolle vihitty kirkko, ja häntä kunnioitettiin kirkon opettajan ja teologin arvonimillä. Hänen muistopäiväkseen muodostui 28. maaliskuuta. Myöhemmin hänen muistonsa jäi muiden kirkkoisien varjoon, kunnes hän tuli taas tunnetuksi 1900-luvulla Michel Aubineaun julkaistua hänen kirjoituksiaan.

## Lähteet
Greenfield (Massachusetts)

**Greenfield** on kaupunki Massachusettsin osavaltiossa, Yhdysvalloissa. Se on Franklinin piirikunnan hallinnollinen keskus. Vuonna 2022 kaupungissa oli 17 375 asukasta.

## Maantiede
Kaupungin pinta-ala on 56.7 neliökilometriä, josta 55.5 neliökilometriä on maata ja loput 1.2 neliökilometriä vesistöjä.  Greenfield sijaitsee piirikunnan keskellä ja rajautuu idässä Gillin, kaakossa Montagueen , etelässä Deerfieldiin, lännessä Shelburneen, ja pohjoisessa Colraineen, Leydeen ja Bernardstoniin.

## Hallinto ja politiikka
Kaupungin pormestari on Virginia Desorgher 

## Tunnettuja Greenfieldiläisiä
*William B. Washburn(1820-1887), poliitikko, senaattori ja Massachusettsin kuvernööri vuosina 1872-1874

## Lähteet

## Aiheesta muualla
*Kaupungin verkkosivusto
Sylvain Côté

**Sylvain Côté** (19. tammikuuta 1966) on kanadalainen jääkiekkopuolustaja, joka on pelannut NHL:ssä 1171 ottelua. Hän edusti urallaan Hartford Whalersia, Washington Capitalsia, Toronto Maple Leafsia, Chicago Blackhawksia ja Dallas Starsia. Vaikka Côté edusti NHL-urallaan viittä joukkuetta ja pelasi yli tuhat runkosarjaottelua ja 102 pudotuspeliottelua, hän ei ikinä voittanut Stanley Cupia. 

## Ura

### NHL
Vuonna 1983 Quebecista kotoisin olevan 23-vuotiaan Sylvainin varasi NHL-joukkue Hartford Whalers ensimmäisellä kierroksella hänen toisen QMJHL -kautensa jälkeen. Hän pelasi Hartford Whalersissa kaudesta 1984–1985 kauteen 1990–1991. Sitten hän siirtyi Whalersista Washington Capitanlsiin ja siellä hän pelasi kaudesta 1991–1992 kauteen 1997–1998. Capitalsista hän siirtyi kesken kauden 1997-1998 Toronto Maple Leafsiin, jossa hän pelasi yhden kokonaisen kauden vuosina 1998–1999 ja jatkoi siellä vielä kaudella 1999–2000, mutta siirtyi kesken kauden Chicago Blackhawksiin. Siellä hän pelasi 45 ottelua ennen kuin siirtyi jälleen ja tällä kertaa Dallas Starsiin. Hän pääsi Dallasin kanssa Stanley Cupin finaaleihin asti, mutta Dallas taipui New Jersey Devilsille. Hän siirtyi vuonna 2000 takaisin Capitalsiin ja pelasi siellä loppu-uransa kauteen 2002–2003 asti. 

### Maajoukkue
Côté edusti Kanadan jääkiekkomaajoukkuetta neljä kertaa: kaksi kertaa nuorten maailmanmestaruuskilpailuissa, yhden kerran maailmanmestaruuskilpailuissa ja yhden kerran maailmancupissa. Hän pelasi kaiken kaikkiaan 17 maaottelua. Hän voitti ainoastaan yhden mitalin, joka oli hopeamitali nuorten maailmanmestaruuskilpailuista 1986. Samassa turnauksessa hänet valittiin turnauksentähdistökentällisen toiseksi puolustajaksi neuvostoliittolaisen Mihail Tatarinovin kanssa.

## Muuta
Myös Sylvainin pikkuveli Alain Côté on jääkiekkoilija, joka pelasi QMAAA:ssa, QMJHL:ssä, AHL:ssä, NHL:ssä, IHL:ssä, Slovenian jääkiekkoliigassa, JIHL:ssä, DEL:ssä, SM-liigassa, QSPHL:ssä, QSMHL:ssä, LNAH:ssa, QSCHL:ssä ja LHBBF:ssä. 

## Lähteet
Vihdin Kino

**Vihdin Kino** on vuonna 1946 avattu elokuvateatteri Vihdissä, Uudellamaalla. Elokuvateatteri sijaitsee Vihdin kirkonkylässä ja se on toiminut lähes keskeytyksettä perustamisestaan alkaen. Vihdin Kinossa on 182-paikkainen sali, joka on varustettu kokoustekniikalla. Elokuvia esitetään Bacron 4K-laserprojektorin avulla ja käyttämällä Dolbyn 7.1-äänentoistojärjestelmää.

Lipunmyynti aukeaa puoli tuntia ennen päivän ensimmäisen näytöksen alkua ja sulkeutuu päivän viimeisen näytöksen alettua. Lippuja voi ostaa myös verkosta.

## Lähteet
Peter Danckert

**Peter Wilhelm Danckert** (8. heinäkuuta 1940 – 3. marraskuuta 2022) oli saksalainen poliitikko ja SPD:n jäsen. Hän syntyi Berliinissä ja oli Saksan liittopäivien jäsen vuosina 1998–2013.

## Lähteet
Penkonatsoli

**Penkonatsoli** (C13H15N3Cl2) on triatsolijohdannaisiin kuuluva aromaattinen orgaaninen yhdiste. Yhdistettä käytetään maataloudessa fungisidina.

## Ominaisuudet, valmistus ja käyttö
Huoneenlämpötilassa penkonatsoli on valkoista kiteistä ainetta. Yhdiste on kiraalista ja sillä on R(+)- ja S(-)-enantiomeerit. Penkonatsoli ei käytännöllisesti katsoen liukene veteen, mutta liukenee esimerkiksi asetoniin, dikloorimetaaniin ja tolueeniin. Fungisidiset ominaisuudet perustuvat sterolien, erityisesti ergosterolin, biosynteesin estoon. Penkonatsolin S(-)-enantiomeeri on fungisidina tehokkaampi.

Penkonatsolin synteesiin on kaksi tapaa. 2,4-dikloorifenyyliasetonitriili reagoi bromipropaanin kanssa ja nitriiliryhmä reagoi alkoholin kanssa esteriksi. Esteri pelkistetään hydroksyyliryhmäksi, josta tehdään mesylaatti. Tämä yhdiste reagoi natriumtriatsolidin kanssa muodostaen penkonatsolia. Toinen menetelmä on 2′,4′-diklooributyrofenonin reaktio triatsolyylimetyylifosfonaatin kanssa ja pelkistys vedyttämällä.

Penkonatsolia käytetään muun muassa hedelmäpuiden, marjojen, vihannesten ja koristekasvien sienitautien torjuntaan. Aine levitetään useimmiten emulsiona. Se on hyväksytty käytettäväksi kasvinsuojeluaineena muun muassa Euroopan unionin alueella

## Lähteet

## Aiheesta muualla
Tampereen yliopiston tietotekniikan yksikkö

**Tampereen yliopiston tietotekniikan yksikkö** on yksi Tampereen yliopiston informaatioteknologian ja viestinnän tiedekunnan neljästä tutkimusyksiköistä. Yksikkö aloitti toimintansa vuonna 2019, kun Tampereen yliopisto ja Tampereen teknillinen yliopisto yhdistyivät uudeksi yliopistoksi. Yksikössä on yli 45 professoria, 50 tutkijatohtoria ja yhteensä yli 350 tutkijaa. Yksikön tutkimus tuottaa vuosittain yli 550 konferenssi- ja lehtiartikkelia.

## Opetus

### Tutkinto-ohjelmat

* Tietojenkäsittelytieteiden koulutus
* Tietotekniikka, tieto- ja sähkötekniikan koulutus
* Matematiikan ja tilastollisen data-analyysin koulutus

### Tohtoriohjelmat

* Informaation ja järjestelmien tohtoriohjelma
* Tieto- ja sähkötekniikan tohtoriohjelma
* Ihmiset ja teknologiat tohtoriohjelma

## Tutkimusteemat
Alla näkyvät tutkimusteemat on nimetty englanniksi ja kunkin teeman parissa työskentelee kahdesta viiteen professoria.

* Human media interaction
* Human technology interaction
* Software process (ohjelmistotuotanto)
* Software design (ohjelmistotekniikka)
* Logic and algebra
* Inverse problems and mathematical analysis
* Statistical data analytics
* Data and knowlege modeling
* Machine learning
* Computer vision and robotics
* Audio signal processing
* Image and video signal processing
* Computer engineering
* Network and information security

## Lähteet

## Aiheesta muualla
* Yksikön omat sivut
Melodi Grand Prix 2005

**Melodi Grand Prix 2005** oli Norjassa järjestetty laulukilpailu, jossa valittiin Norjan edustaja vuoden 2005 Eurovision laulukilpailuun. Kahdeksan kilpailijan välinen kilpailu pidettiin 5. maaliskuuta Oslo Spektrum -areenalla Oslossa. Voittajan valitsivat puhelinäänestäjät kaksikierroksisessa äänestyksessä. Ensimmäisellä kierroksella puhelinäänestäjät äänestivät neljä kappaletta superfinaaliin, jossa puhelinäänestäjät valitsivat voittajan. Kilpailun voitti yhtye Wig Wam kappaleella ”In My Dreams”.

## Tulos
### Ensimmäinen kierros
:''Toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

### Superfinaali

## Lähteet
*
*
*http://natfinals.50webs.com/90s_00s/Norway2005.html

## Aiheesta muualla
*Koko karsintafinaali NRK:n sivuilla
Nyrkkeilyn Euroopan-mestaruuskilpailut 1969

**Vuoden [[1969]] [[nyrkkeily]]n [[Nyrkkeilyn Euroopan-mestaruuskilpailut|Euroopan-mestaruuskilpailut]]** järjestettiin  30. toukokuuta – 8. kesäkuuta 1969 Bukarestissa, Romaniassa. Kisoihin osallistui 180 nyrkkeilijää 25 Euroopan maasta.

## Mitalistit

## Mitalitaulukko

## Suomen joukkue

## Lähteet
* Vuoden 1969 EM-kisat Bukarestissa: Tulokset
Genoveva (nimi)

**Genoveva** on naisen etunimi, joka tunnetaan eurooppalaisesta kansankirjallisuudesta. Brabantin herttuatar Genovevan tarina alkoi levitä ranskan- ja saksankielisinä kansankirjoina 1400-luvulla ja suomenkielisinä painoksina 1800-luvulla. Nimen etymologisesta taustasta ei ole varmaa tietoa, mutta se saattaa olla kelttiläistä, kreikkalaista tai germaanista alkuperää.

Digi- ja väestötietoviraston mukaan Suomessa on vuoteen 2022 mennessä tilastoitu noin 10–30 Genoveva-nimistä naista.

## Tunnettuja Genovevoja
* Genoveva Añonma (s. 1989), päiväntasaajanguinealainen jalkapalloilija

## Lähteet
Nyrkkeilyn Euroopan-mestaruuskilpailut 1971

**Vuoden [[1971]] [[nyrkkeily]]n [[Nyrkkeilyn Euroopan-mestaruuskilpailut|Euroopan-mestaruuskilpailut]]** järjestettiin  11. – 19. kesäkuuta 1971 Madridissa, Espanjassa. Kisoihin osallistui 194 nyrkkeilijää 27 Euroopan maasta.

## Mitalistit

## Mitalitaulukko

## Suomen joukkue

## Lähteet
* Vuoden 1971 EM-kisat Madridissa: Tulokset
Bob Carpenter

**Bob Carpenter** (s. 13. heinäkuuta 1963) on yhdysvaltalainen entinen jääkiekkohyökkääjä. Hän pelasi vuosina 1981–1999 NHL-liigassa 1&nbsp;178 ottelua runkosarjassa ja  140 ottelua edustaen Washington Capitalsia, New York Rangersia, Los Angeles Kingsiä, Boston Bruinsia ja New Jersey Devilsiä. Carpenter oli ensimmäinen yhdysvaltalainen, joka teki NHL:ssä yhden kauden aikana 50 maalia.

## Lähteet
Johan Philipsen

**Johan Philipsen** (27. huhtikuuta 1911 Kliplev – 11. huhtikuuta 1992) oli tanskalainen Venstren poliitikko. Hän istui kansankäräjillä vuosina 1964–1973 ja 1975–1979 sekä toimi Tanskan työ- ja asuntoministerinä 1973–1975.
## Lähteet

## Aiheesta muualla
* ''Johan Philipsen'' Tanskan kansankäräjien verkkosivuilla
Mai Villadsen

**Mai Villadsen** (s. 26. joulukuuta 1991 Herning) on tanskalainen poliitikko. Hän toimi Yhtenäisyyslistan poliittisena johtajana vuosina 2021–2023 ja on istunut kansankäräjillä vuodesta 2019.
## Lähteet

## Aiheesta muualla

* ''Mai Villadsen'' Tanskan kansankäräjien verkkosivuilla
Penelope (nimi)

**Penelope** on kreikkalaislähtöinen naisen etunimi, jonka merkityksestä ei ole varmaa tietoa. Kreikan mytologiassa seikkailija Odysseuksella on Penelope-niminen puoliso, joka odottaa kärsivällisesti miehensä kotiinpaluuta ja torjuu kaikki ahdistelevat kosijansa. Penelopea on pidetty naisellisten hyveiden ja aviouskollisuuden vertauskuvana.

Digi- ja väestötietoviraston mukaan Suomessa on huhtikuuhun 2025 mennessä tilastoitu noin 120 Penelopea.

## Tunnettuja Penelopeja
* Penélope Cruz (s. 1974), espanjalainen näyttelijä
* Penelope Fitzgerald (1916–2000), brittiläinen kirjailija
* Penelope Halsall (1946–2011), englantilainen kirjailija
* Penelope Heyns (s. 1974), eteläafrikkalainen uimari ja olympiavoittaja
* Penelope Hocking (s. 1999), yhdysvaltalainen jalkapalloilija
* Penelope Keith (s. 1940), englantilainen näyttelijä
* Penelope Knatchbull (s. 1953), brittiläinen kreivitär
* Pénélope Leprevost (s. 1980), ranskalainen esteratsastaja ja olympiavoittaja
* Penelope Lively (s. 1933), brittiläinen kirjailija
* Penelope Ann Miller (s. 1964), yhdysvaltalainen näyttelijä
* Penelope ”Penny” Mordaunt (s. 1973), brittiläinen poliitikko
* Penelope ”Penny” Oleksiak (s. 2000), kanadalainen uimari ja olympiavoittaja
* Penelope Spheeris (s. 1945), yhdysvaltalainen elokuvaohjaaja, tuottaja ja käsikirjoittaja
* Penelope ”Penny” Valentine (1943–2003), brittiläinen musiikkitoimittaja
* Penelope Wilton (s. 1946), brittiläinen näyttelijä

## Kuvitteellisia Penelopeja
* Penelope, kreikkalaisen mytologian henkilö
* Penelope Clearwater, hahmo *[[Harry Potter]]* -kirjasarjassa
* Penelope ”Penny” Widmore, hahmo televisiosarjassa *[[Lost]]*
* Penelope Wilhern, päähenkilö elokuvassa *[[Penelope (elokuva)|Penelope]]*  

## Lähteet
Hidemaro Fujibayashi

**Hidemaro Fujibayashi** () on japanilainen videopeliohjaaja ja tuottaja. Hän työskentelee videopeliyhtiö Nintendolla ja hänet tunnetaan muun muassa The Legend of Zelda (pelisarja)-pelisarjan pelisuunnittelijana, käsikirjoittajana ja ohjaajana.

## Pelit

## Lähteet
Morehead City

**Morehead City** on pieni satamakaupunki Carteretin piirikunnassa, Pohjois-Carolinan osavaltiossa, Yhdysvalloissa.
Morehead City sai kaupungin aseman vuonna 1861. Kaupunki on nimetty Pohjois-Carolinan 29:n kuvernöörin John Motley Moreheadin mukaan, joka oli merkittävässä asemassa alueen kehityksessä.

## Lähteet
Jacob Sørensen

**Jacob Sørensen** (23. tammikuuta 1915 Guldager – 27. syyskuuta 1990) oli tanskalainen Venstren poliitikko. Hän istui kansankäräjillä vuosina 1960–1966 ja 1975–1977 sekä toimi Tanskan sisä- ja sosiaaliministerinä 1973–1975.
## Lähteet

## Aiheesta muualla
* ''Jacob Sørensen'' Tanskan kansankäräjien verkkosivuilla
Gösta Ratsula

**Gösta Ferdinand Ratsula**, vuoteen 1936 **Wilsson** (17. marraskuuta 1902 Turku – 21. joulukuuta 1972 Pori) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Ratsulan vanhemmat olivat maalari Frans Ferdinand Wilsson ja Maria Wilhelmiina Josefsson ja puoliso vuodesta 1925 Tyyne Emilia Niitto, aiemmin Nymalm. Ratsula kävi kansakoulun ja kauppakoulun kaksivuotisen iltakurssin. Hän oli Turun Kirjansitomon juoksupoika vuodesta 1916, kangastukkuliike P. & A. Feinikin juoksupoika, pakkaaja, varastoapulainen ja varastonhoitaja, J. Feinikin tekstiilitukkuliikkeeen ja vaatetustehtaan kauppamatkustaja, vaatetusliikkeen myyjä ja torimyyjä, vaatekauppias Porissa, Pukinetalo Ratsulan omistaja vuodesta 1924, Antin Asu Oy:n osakas, johtokunnan puheenjohtaja ja toimitusjohtaja 1953–1971, Kankaanpään Pukimon omistaja 1937–1939, Koivurannan turkistarhan omistaja ja johtaja Noormarkussa 1943–1948, Porin ratsutallin omistaja ja johtaja 1945–1948 sekä Finn-man Pukinekunnan perustajia 1962. Ratsulalla oli myös useita luottamustehtäviä. Ratsula perusti 1956 Wilssonin pelimannit -kansanmusiikkiyhtyeen ja soitti siinä viulua. Molempiin sotiin osallistunut Ratsula oli sotilasarvoltaan reservin korpraali. Kauppaneuvoksen arvonimen Ratsula sai 1972. Liikesivistysrahastoon perustettiin hänen nimeään kantava erikoisrahasto 1974.

## Lähteet

## Aiheesta muualla
* Muotitavaratalo Ratsula: historia
Ratsula

**Ratsula** on muun muassa seuraavien suomalaisten henkilöiden sukunimi:

* Gösta Ratsula (ent. *Wilsson*, 1902–1972), kauppias, yrittäjä ja yritysjohtaja, kauppaneuvos
* Kari-Matti Ratsula (s. 1982), salibandyn pelaaja
* Miki Ratsula, amerikansuomalainen muusikko
* Tauno Ratsula (1922–2004), opettaja, rehtori, maanviljelysneuvos.
Oiva A. Salminen

**Oiva Albert Salminen** (19. heinäkuuta 1912 Turku – 12. joulukuuta 2007 Turku) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Oiva Salmisen puoliso oli Marja-Terttu Salminen. Oiva Salminen kävi verhoilijan ammatin oppikurssin ja teki opintomatkoja Eurooppaan, Yhdysvaltoihin ja Kanadaan. Hän oli O. A. Salmisen Verhoiluliikkeen perustaja ja toimitusjohtaja vuodesta 1934, Koti-Kalustajan, sittemmin Kalustokeskus Oy, perustaja, toimitusjohtaja ja hallituksen puheenjohtaja vuodesta 1942 ja Sisustus-yhtymä O. ja M. Salmisen perustaja ja toimitusjohtaja vuodesta 1958. Salmisella oli myös useita luottamustehtäviä, hän oli muun muassa Suomen Huonekalukauppiaiden Liiton ja Turun Huonekalukauppiasyhdistyksen hallituksessa ja Turun Verhoilutyönantajain yhdistyksen puheenjohtaja. Kauppaneuvoksen arvonimen Salminen sai 1972. Hän tuki monia kulttuuritoimintoja merkittävillä lahjoituksilla. Liikesivistysrahastoon nimettiin hänen mukaansa erityisrahasto 1990.

## Lähteet
Ölandsbladet

**Ölandsbladet** on ruotsalainen vuonna 1867 perustettu paikallislehti, jonka kotikunta on Borgholm. Se ilmestyy kolmesti viikossa, on poliittiselta linjaltaan porvarillinen ja kuuluu Gota Mediaan.

Ölandsbladet.jpg|Lehden toimitus Borgholmissa.

## Lähteet

## Aiheesta muualla
* Lehden verkkosivut
Alice Oseman

**Alice May Oseman** (s. 16. lokakuuta 1994 Chatham, Kent, Englanti) on englantilainen kirjailija, sarjakuvataiteilija ja käsikirjoittaja. Hän kirjoittaa nuorten aikuisten romaaneja, jotka keskittyvät brittiläisten nykynuorten elämään.

Oseman sai ensimmäisen kustannussopimuksensa 17-vuotiaana, ja hänen esikoisteoksensa *Solitaire* julkaistiin vuonna 2014. Hän on kirjoittanut ja kuvittanut verkkosarjakuvan *[[Heartstopper]]*, josta on julkaistu useita sarjakuvaromaaneja ja samanniminen televisiosovitus, jonka Oseman on itse käsikirjoittanut. *[[Heartstopper (televisiosarja)|Heartstopper]]*-sarjan ensimmäinen tuotantokausi julkaistiin Netflixissä huhtikuussa 2022. 

## Koulutus
Oseman valmistui Durhamin yliopistosta vuonna 2016 tutkintonaan englanninkielisen kirjallisuuden Bachelor of Arts.

## Yksityiselämä
Markkinoidessaan romaaniaan *Loveless* Oseman kertoi julkisesti olevansa aromanttinen aseksuaali.

## Teokset
* 

### Pienoisromaanit
* 
* 

### Heartstopper
* *Heartstopper*, 2016, verkkosarjakuva
** 
** 
** 
** 
** 
** 
* 

### Itsenäiset romaanit
* *Radio Silence*, 2016.
* *I Was Born for This*, 2018.
* 

## Lähteet

## Aiheesta muualla
* Virallinen nettisivu 
* ''Heartstopper''-verkkosarjakuva Webtoonissa
Kiinan kansankongressin pysyvä komitea

**Kiinan kansankongressin pysyvä komitea** () on Kiinan kansantasavallan kansankongressin pysyvä elin, joka on tärkeä osa Kiinan kansantasavallan hallintoa. Kansankongressi on Kiinan korkein valtiovallan elin ja Kiinan lainsäädäntöelin. Vaikka kansankongressin pysyvä komitea on alempiarvoisempi kuin kansankongressi, katsotaan sillä olevan enemmän valtaa kuin kansankongressilla, sillä kansankongressi on koolla vain kaksi viikkoa vuodessa. Tämän takia pysyvä komitea on se Kiinan elin, joka säännöllisesti laatii ja hyväksyy päätökset ja lait. Pysyvä komitea kokoontuu useimmiten kerran kahdessa kuukaudessa. Kansankongressin pysyvän komitean jäsenet valitaan kansankongressin jäsenistä.

## Lähteet
My Policeman

**My Policeman** on vuonna 2022 ensi-iltansa saanut rakkauselokuva, jonka on ohjannut Michael Grandage. Elokuva perustuu vuonna 2012 julkaistuun Bethan Robertsin kirjoittamaan samannimiseen romaaniin. Pääosissa esiintyvät Harry Styles, Emma Corrin, Gina McKee, Linus Roache, David Dawson, ja Rupert Everett.

Elokuva ensiesitettiin Toronton elokuvajuhlissa 11. syyskuuta 2022. Elokuva julkaistiin Yhdysvalloissa 21. lokakuuta 2022 ja maailmanlaajuisesti 4. marraskuuta 2022.

## Juoni
1950-luvun Brightonissa, Englannissa, konstaapelina työskentelevä homoseksuaali Tom Burgess tapaa opettajatar Marion Taylorin. Marion rakastuu Tomiin välittömästi, ja he menevät naimisiin Tomin ollessa yhtä aikaa salaa parisuhteessa heidän yhteisen ystävänsä, museokuraattori Patrick Hazlewoodin kanssa. Miesten yhteinen salaisuus on tuhota kaikkien kolmen osapuolen elämät.

## Näyttelijät

## Lähteet

## Aiheesta muualla
* 
* 
* 
*
Turri – koiraa kerrakseen

**Turri – koiraa kerrakseen** () on vuonna 1973 valmistunut brittiläinen lasten fantasiaseikkailukomedia, jonka pääosassa on Jim Dale ja jonka ohjasi Joseph McGrath.

Elokuva perustuu Ted Keyn vuoden 1960 romaaniin *The Biggest Dog in the World*. Elokuvassa esiintyvä koira oli vanhaenglanninlammaskoira *Fernville Lord Digby*. 

## Juoni
Vihannesten koon kasvattamiseen tarkoitettu kemikaali annetaan vahingossa Billyn lammaskoira Turrille ja se kasvaa jättimäisiin mittasuhteisiin. Turri varastetaan ja myydään sirkukseen. Turri karkaa sirkuksesta aiheuttaen tuhoa, ja armeijaa pyydetään tuhoamaan se, mutta Billy antaa vastalääkkeen ajoissa ja Turri muuttuu taas normaaliksi.

## Lähteet

## Aiheesta muualla
* Digby, the Biggest Dog in the World *youtube.com*
Ragnar Sjöholm

**Ragnar Herman Sjöholm** (8. huhtikuuta 1905 Pohja – 14. joulukuuta 1980 Tampere) oli suomalainen yrittäjä ja yritysjohtaja, joka sai kauppaneuvoksen arvonimen.

Sjöholmin vanhemmat olivat maanviljelijä August Sjöholm ja Ida Granroth ja puoliso Rosa Aariainen. Sjöholm kävi Åggelby svenska samskolanin ja teki opintomatkoja eri Euroopan maihin. Hän oli Ab Poulsen & Ragoczy Oy:n edustaja Tampereella 1925–1940, Kenkätehtaitten yhdistyksen hankintatoimiston toimitusjohtaja 1940–1950, kansanhuoltoministeriön nahka- ja jalkineosaston toimistosihteeri 1942–1945, Kenkätehtaitten Hankinta Oy:n toimitusjohtaja 1950–1973, Keha-Tex Ky R. Sjöholmin toimitusjohtaja 1962–1973 ja Keha-Tex Oy:n toimitusjohtaja vuodesta 1973. Sjöholmilla oli myös useita luottamustehtäviä. Sotilasarvoltaan hän oli reservin vääpeli. Kauppaneuvoksen arvonimen Sjöholm sai 1972.

## Lähteet
Holger Spranger

**Karl Holger Robert Spranger** (28. tammikuuta 1906 Ruskeala – 18. toukokuuta 1986 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.

Sprangerin vanhemmat olivat konttoripäällikkö Robert Otto William Spranger ja Ester Fredrika Andersin ja puolisot 1929–1946 Greta Kristina Stenius ja vuodesta 1951 Anita Linnea Bergström. Spranger kävi viisi luokkaa Helsingin suomalaista lyseota 1919–1924 ja teki opintomatkoja moniin eri maihin. Hän oli Suomen Sähkö Oy Gottfr. Strömbergin konttoriapulainen 1924–1926, Amaradio Oy:n myymälänhoitaja 1926–1928, Korpivaara & Halla Oy:n, vuodesta 1947 Korpivaara Oy, myyjä 1928–1936, myyntipäällikkö 1936–1940, apulaisjohtaja 1940–1948 ja toimitusjohtaja 1948–1954 sekä Oy Hanke Ab:n, vuodesta 1957 Hanke Oy ja vuodesta 1982 Oy Hanke - Palsbo Ab, perustajaosakas 1941 ja toimitusjohtaja 1954–1968. Spranger oli myös Kevytvalu Oy:n toimitusjohtaja 1948–1954, Oy Eko-Auto Ab:n toimitusjohtaja 1943–1954, Autoliike Teho, Korpivaara & Kumpp:n toinen johtaja vuodesta 1945 ja toimitusjohtaja 1948–1954, Farming Oy:n toimitusjohtaja 1948–1954, Työstö-Valu Oy:n toimitusjohtaja 1948–1954 sekä Oy Teollisuusdieselin perustajaosakas 1952–1969, johtokunnan puheenjohtaja 1952–1954 ja toimitusjohtaja 1954–1968, samoin kuin Tammer-Auto Oy:n osakas vuodesta 1945 ja Linjatarvike Oy:n osakas vuodesta 1950. Hänellä oli lisäksi useita autoalan ja muita luottamustehtäviä. Sotilasarvoltaan Spranger oli reservin alikersantti. Hän sai kauppaneuvoksen arvonimen 1972. 

## Lähteet
Aimo Aho (kauppaneuvos)

**Aimo Aho** (11. syyskuuta 1916 Lieto – 22. syyskuuta 2007 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.

Liedossa syntynyt Aho kiinnostui autoista jo nuorena. Hän perusti kumppaneineen 1945 Maan Auto -yhtiön, joka alkoi tuoda Suomeen Peugeot-autoja. Yhtiöstä tuli Suomen huomattavampia alallaan, se harjoitti vähittäiskauppaa useilla eri paikkakunnilla. SOK:lle yritys siirtyi 1974. Aho oli Kadettikoulun käynyt upseeri, joka osallistui jatkosotaan muun muassa komppanianpäällikkönä Sinisessä prikaatissa. Hänellä oli liikkeenjohdon työnsä ohella useita  autoalan, urheilun ja liike-elämän luottamustehtäviä. Ranskalais-suomalaisen kauppakamarin hallituksen jäsen hän oli 1969–1974 ja hänelle myönnettiin Ranskan kunnialegioonan ritarimerkki. Aho sai kauppaneuvoksen arvonimen 1973.

## Lähteet
Runar Granholm

**Runar Granholm** (25. heinäkuuta 1889 Helsinki – 3. marraskuuta 1937 Helsinki) oli suomalainen kamreeri ja tenniksenpelaaja.

Runar Granholm pääsi ylioppilaaksi 1909 ja hän meni pian sen jälkeen Palovakuutusyhtiö Fennian palvelukseen. Vuodesta 1919 alkaen Granholm oli toiminimi Ivar Lindforsin palveluksessa kamreerina.

Granholm oli yksi Suomen ensimmäisiä aktiivisia tenniksenpelaajia ja hänen uransa kesti lähes kaksikymmentä vuotta. Hän pelasi sekä ulko- että sisäkentillä kaksin- ja nelinpeleissä. Granholm voitti kaikkiaan seitsemän Suomen mestaruutta ja yhden Tanskan mestaruuden, tämä jälkimmäinen mestaruus 1921–1922 nelinpelissä Boris Schildtin kanssa. Hän osallistui 1924 Pariisin kesäolympialaisiin kilpaillen miesten kaksin- ja nelinpeleissä. Vielä 40-vuotiaana Granholm edusti Suomea Davis Cupin otteluissa yhdessä Arne Grahnin kanssa. Granholm joutui luopumaan pelaamisesta reumasairauden vuoksi vuonna 1932.

Granholm oli Suomen Tennisliiton sihteerinä 1920–1926. Hän oli SVUL:n liittojohtokunnan jäsenenä 1917–1931 ja erikoisliittojen syntymisen jälkeen 1932 Granholm kuului liittohallintoon sen lisäjäsenenä. Suomen olympiakomitean jäsenenä Granholm oli 1923–1928. Hän oli lisäksi mukana Svenska Finlands Idrottsförbundin johtoelimissä ja HIFK:n johtokunnassa.

Granholm kuoli sydänkohtaukseen 48-vuotiaana marraskuussa 1937.

## Lähteet
Vasemman rannan Ukraina

**Vasemman rannan Ukraina** () on historiallinen, maantieteellinen ja hallinnollinen alue Ukrainassa. Aluetta rajaa lännessä Dneprjoki.

Alueesta tuli 1600–1700-luvulla merkittävä Ukrainan taloudellinen, poliittinen ja kulttuurinen keskus. Se koostui hallinnollisesti kymmenestä kasakoiden hallintoalueesta (Starodubin, Tšernihivin, Nizhynin, Prylukyin, Hadiatšin, Kiovan, Perejaslavin, Myrhorodin ja Pultavan rykmentit), jotka muodostivat Kasakkahetmanaatin. Toisinaan on Sloboda-Ukrainan, jossa oli samanlainen yhteiskunta- ja talousjärjestys, katsottu kuuluvan Vasemman rannan Ukrainaan, vaikka se ei koskaan kuulunut hallinnollisesti hetmanaattiin ja sen historiallinen kehitys oli erilainen. Vasemman rannan alueita on yleisesti pidetty Ukrainan etnisen alueen ytimenä. Aiempi Vasemman rannan Ukraina kattaa nykyisin Tšernihivin ja Pultavan alueet, Kiovan alueen vasemman rannan ja Tšerkasyn alueen, Kiovan kaupungin ja sen oikean rannan alueet, pohjoisosan Dnipropetrovskin alueesta ja luoteisosan Sumyn alueesta. Starodub sisältyy nykyisin Venäjän federaation Brjanskin alueeseen.

Oikean rannan Ukrainan vastaisen rajan muodosti Dneprin vesiväylä. Näin joesta tuli rajavyöhyke, ja Vasemman rannan Ukraina joutui suuntautumaan poliittisesti ja taloudellisesti Moskovaan. Dneprin merkitys palautui vasta vuoden 1795 jälkeen, kun Oikean rannan Ukraina oli liitetty Venäjään.

Vasemman rannan synty maantieteelliseksi ja poliittiseksi kokonaisuudeksi tapahtui kasakoiden ja Puolan välisen sodan (1648–1657) sivujuonteena. Tällöin Andrusovon rauhansopimuksen perusteella (1667) Dnepristä tuli Venäjän ja Puolan vaikutusvaltavyöhykkeiden raja.

Venäjän ja Puolan välinen niin sanottu ikuinen rauha (1686) vahvisti aiemman Andrusovon rauhansopimuksen ja Puolan vaatimuksen, joka kohdistui Oikean rannan Ukrainaan. Venäjä sai valtaansa Vasemman rannan Ukrainan.

Vasemman rannan Ukrainan autonomia oli 1700-luvulla hauras, ja hetmanaatin historia päättyi 1782. Vuosina 1796–1802 Vasen ranta oli Vähä-Venäjän kuvernementin hallinnollinen alue.

Vasen ranta ei enää muodosta hallinnollista yksikköä, mutta Venäjän vallan ajasta on yhä olemassa jäänteitä. Alueen säätyläistön merkitys ukrainalaisessa älymystössä 1700-luvun lopulta 1900-luvun alkupuolelle oli suhteettoman suuri. Samalla tavalla alueen talonpoikaisväestössä vapaat talonpojat ja valtion talonpojat muodostivat merkittävän osan maalaisväestöstä, ja siellä oli vähemmän maaorjuutta kuin Galitsiassa ja Oikean rannan Ukrainassa. Alueen tyypillinen piirre olivat erilliset maatalot.

## Lähteet
Vähä-Venäjän kuvernementti

**Vähä-Venäjän kuvernementti** oli Venäjän keisarikunnan hallinnollinen alue. Se perustettiin alkujaan 1765, kun Kasakkahetmanaatti lakkautettiin. Sen keskus oli Hluh’iv. Kuvernementin keskus siirrettiin 1773 Kozeletsiin ja 1775 Kiovaan. Alkuperäinen Vähä-Venäjän kuvernementti lakkautettiin 1781, ja siitä muodostettiin Nobhorod-Siverskyin ja Tšernihivin käskynhaltijakunnat. Osa liitettiin Kiovan käskynhaltijakuntaan.

Kun Vähä-Venäjän kuvernementti perustettiin uudelleen 1796, siihen koottiin Kiovan käskynhaltijakunnan Dneprjoen vasemman puolen alue, mutta ei itse Kiovan kaupunkia, sekä Nobhorod-Siverskyin ja Tšernihivin käskynhaltijakunnat ja Krementšukin kaupunki ja entiset Pultavan ja Myrhorodin rykmentit. Kuvernementin pääkaupungiksi tuli Tšernihiv. Kuvernementtiin palautettiin Kasakkahetmanaatin tuomioistuinjärjestelmä, johon sisältyivät yleinen sotilastuomioistuin ja eritasoiset maaoikeudet. Vähä-Venäjän kuvernementti jaettiin 1802 Tšernihivin ja Pultavan kuvernementeiksi.

## Lähteet

## Aiheesta muualla
Paris (etunimi)

**Paris** on englantilaisella kielialueella käytetty etunimi. Se on perinteisesti ollut miehennimi, mutta nykyään se tunnetaan myös naisennimenä varsinkin Yhdysvalloissa.

Miehennimen Paris taustalla on nähty kreikkalaisen mytologian taruhenkilö Paris. Hän oli Troijan kuninkaan Priamoksen poika, joka ryösti itselleen Spartan kuninkaan puolison Helenan. Tällä toiminnallaan hän sai aikaan Troijan sodan. Reaalimaailmassa *Paris* viittaa myös Ranskan pääkaupunkiin Pariisiin, ja tämä paikannimi voi olla naisennimenä käytetyn (tai sukupuolineutraalin) Paris-nimen selitys. Toisaalta etunimi on yhdistetty myös englantilais-ranskalaiseen Paris-sukunimeen.

Suomessa Paris on ollut etunimenä harvinainen. Digi- ja väestötietoviraston etunimitilastoon on kirjattu lokakuun 2022 loppuun mennessä noin 50–70 tämännimistä henkilöä, joista suunnilleen puolet on miehiä ja puolet naisia.

## Tunnettuja Paris-nimisiä
* Paris, oik. *Oscar Jackson, Jr.* (s. 1967), yhdysvaltalainen rap-artisti
* Paris Berelc (s. 1998), yhdysvaltalainen näyttelijä ja malli
* Paris Hilton (s. 1981), yhdysvaltalainen media- ja seurapiirihahmo
* Paris Jackson (s. 1998), yhdysvaltalaisen laulajan Michael Jacksonin tytär
* Paris Paloma (s. 2001), englantilainen laulaja ja lauluntekijä

## Lähteet
Al-Kahf

**Al-Kahf** (, ) on Koraanin 18. suura. Nöldeken luokituksessa se on ajoitukseltaan "mekkalainen". Suura sisältää 110 jaetta. 

## Sisältö
Suura alkaa jakeilla, joissa viitataan "tähän Kirjaan", kerrotaan sen ydinsanoma ja polemisoidaan niitä vastaan, jotka sanovat Jumalan hankkineen lapsen.  Zinetullah Ahsen-Bören suomennoksessa jakeet kuuluvat seuraavasti: 

# *Kaikki ylistys kuuluu Jumalalle, joka on palvelijalleen ylhäältä lähettänyt tämän Kirjan eikä ole päästänyt siihen minkäänlaista vilppiä.*
# *Hän on laatinut sen suorasukaiseksi, jotta se varoittaisi heitä Häneltä tulevasta ankarasta rangaistuksesta, mutta myös toisi ilosanoman uskovaisille, jotka harjoittavat hyviä tekoja, että heitä odottaa ihana palkka,*
# *josta he alati saavat nauttia.*
# *Se on varoituksena myös niille, jotka sanovat Jumalan hankkineen lapsen.*
# *Heillä ei ole tietoa enempää kuin heidän esi-isilläänkään. Heidän suustaan tulee arveluttavaa puhetta: heidän sanansa ovat pelkkää valhetta.*

### Luolan miesten tarina
Jakeet 9–28 sisältävät kertomuksen luolan miehistä. Se vastaa kristillistä tarinaa Efeson unikeoista. 

### Mooseksen tarina
Jakeet 60–82 kertovat Koraanin yleisimmästä hahmosta, joka on Mooses. 

### Kaksisarvisen tarina

Jakeet 83–98 sisältävät Kaksisarvisen tarinan, jonka esikuvana on niin sanottu Aleksanterin romaani. 

### Muita sisältöjä
Jae 23 kuuluu: *Äläkä puhu mistään näin: »Totisesti, tämän minä olen tekevä huomenna», lisäämättä: »jos Jumala niin sallii.»* Myös arabit, jotka eivät ole muslimeita viljelevät nykyisin puheissaan tätä lausetta *[[inshallah]]* (Jos Jumala suo).

Jakeissa 52–53 kerrotaan putoamisesta tuleen. Islamilaiseen eskatologiaan omaksuttiin zarathustralainen kuvaus sillasta, jonka ylittäminen onnistuu vain Paratiisiin pääseviltä.

Profeetta Muhammedia ei mainita Luolan suurassa. Suura sisältää pääosin versioita juutalaisista ja kristillisistä tarinoista. 

## Historia
Koraanin varhainen katkelma, Birminghamin käsikirjoitus, joka on ajoitettu 500-luvun loppuun tai 600-luvun alkuun, sisältää Luolan suuran jakeet 17–31.

## Katso myös

* Luettelo Koraanin suurista

## Lähteet

* 
* 

### Viitteet